এর আগে স্যান্ডপেপার গেট কাণ্ড অস্ট্রেলিয়ান অধিনায়ক স্টিভ স্মিথ ও সহ অধিনায়ক ডেভিড ওয়ার্নারকে সব ধরনের ক্রিকেট থেকে এক বছরের নির্বাসনে পাঠায় ক্রিকেট অস্ট্রেলিয়া৷ দোষী ব্যানক্রফটকে ৯ মাসের জন্য ক্রিকেট থেকে নির্বাসনে পাঠানো হয়৷ অধিনায়ক ও সহঅধিনায়ক আইপিএলে চুক্তিও বাতিল হয়েছে৷বুধবার বল বিকৃতি কাণ্ডে মুখ খোলেন অস্ট্রেলিয়া কোচ ড্যারেন লেম্যান৷ স্যান্ডপেপার গেট কাণ্ড নিয়ে ক্রিকেটবিশ্বে হুলুস্থুল পড়ে গেলেও এতদিন মুখে কুলুপ এঁটে ছিলেন তিনি৷ নিজের মন্তব্যে, কেপ টাউনের ঘটনাকে ‘দূর্ভাগ্যজনক’ ও ‘মারাত্মক ভুল’ আখ্যা দিলেও স্টিভ স্মিথদের মানসিক অবস্থা নিয়ে দুশ্চিন্তা ব্যক্ত করলেন লেম্যান৷